অবশ্য আট বছর আগের অবস্থাও খুব একটা সুখকর ছিল না। ভারতীয় দল তখন বাংলাদেশের কাছে হেরে ওয়েস্ট ইন্ডিজ বিশ্বকাপের প্রথম রাউন্ড থেকেই বিদায় নিয়ে ফিরে এসেছে। এর পর বাংলাদেশ ও ইংল্যান্ডে দুটি সফরে দল থেকে বাদ পড়লেন শেবাগ। ওই সময়ের অনুভূতির কথা জানিয়ে ভারতীয় টিভি চ্যানেল জি নিউজকে শেবাগ বলেছেন, ‘২০০৭ সালে যখন দল থেকে বাদ গেলাম, তখনই অবসরের কথা ভেবেছিলাম। কিন্তু টেন্ডুলকার আমাকে সেসময় তা করতে দেয়নি।’